Ribêse rindîyanê wisarî ra ya ke zaf koyanê Kurdîstanî de bi hawayêkê tabîyî benê. Destpêkê wisarî ra heta nêzdîyê hamnanî wareyan û binê koyan de manenê.
Pelê ribêsî qasê metreyêkî pîl benê. Tamê ci hem tirş hem zî tal o. Ribêse werdeyanê wisarî ra ya û şar tira zaf hes keno.Şarê herême hem seba werdişî hem zî seba rotişî ribêsan arê danê.
Hemwelatîyê bi nameyê Karwan Çomanîyî zî seba arêdayîşê ribêsan verê xo da koyê Binesarî. Çomanîyî vat: ''Ribêsî bîyî meyweyê serekeyî yê Balekayetî. Faydeyê ci zî zaf ê.''
Ciwanê bi nameyê Zîyad Şêrkaweyîyî zî vat: ''Kok û bezreyê ribêse  Balekayetî de yê. Tamê ci taybet o. Ribêse de vîtamînê C estê, şeker zî tede seba zaf nêweşîyan şîfa yo.''
